b'\n_START_ARTICLE_\nJorge Amado de Faria\n_START_SECTION_\n\xc5\xbdivljenjepis\n_START_PARAGRAPH_\nRodil se je v Itabuni na jugu Bahie na kakavovi planta\xc5\xbei. Ko je bil star eno leto, so se preselili v Ilheus. \xc5\xbde med \xc5\xa1tudijem prava se je ukvarjal z novinarstvom in leta 1931 napisal prvi roman \xc2\xbbDe\xc5\xbeela karnevala\xc2\xab. Zaradi spornega pisanja so ga izgnali, zato je nekaj \xc4\x8dasa \xc5\xbeivel v Franciji in na \xc4\x8ce\xc5\xa1koslova\xc5\xa1kem. Do sovjetskega vdora na Mad\xc5\xbearsko je bil predan komunist, po tem pa socialist. Leta 1952 se je vrnil v Brazilijo in se popolnoma posvetil pisanju. Bil je dvakrat poro\xc4\x8den in ima tri otroke._NEWLINE_Ve\xc4\x8dkrat je bil nominiran za Nobelovo nagrado za knji\xc5\xbeevnost, vendar je ni nikoli dobil. V Braziliji je zelo cenjen in velja za njihovega najve\xc4\x8djega pisatelja. V glavnem je opisoval kruto resni\xc4\x8dnost \xc5\xbeivljenja preprostih Brazilcev 20. stoletja, vendar mu je uspelo v romanih kljub opisovanju tragike zadr\xc5\xbeati vedrino in \xc5\xbeivljenjsko mo\xc4\x8d, zna\xc4\x8dilno za Brazilce.'